KURZUS: Termék- és árpolitika

MODUL: I. modul: Termékpolitika

Bevezetés

| A modul célja a termékpolitika elméleti alapjainak megismertetése a hallgatókkal. Az elméleti ismeretek arra szolgálnak, hogy megmagyarázzák a termékekkel (szolgáltatásokkal) kapcsolatos alapfogalmakat, illetve a termékek életútját végigkísérve megvizsgálja azt, hogy milyen tényezőktől függ egy termék, illetve szolgáltatás sikere és/vagy bukása piaci körülmények között. E folyamat kezdete "egy ötlet kipattanása", a termékfejlesztés, ami egy többlépcsős folyamat, mely lépéseinek bemutatása és megismertetése is fontos feladata e modulnak, akárcsak a termékminőséggel összefüggő ismeretek.
Minden üzleti élet alapja a termék vagy ajánlat. A vállalat úgy kínálja termékeit és szolgáltatásait, hogy a célpiacon különbözőek és jobbak legyenek, ott sikert arassanak, sőt hasznot is hozzanak. A termékek abban is eltérnek egymástól, hogy mennyire megkülönböztethetőek, ezért a márkázással kapcsolatos ismeretek bemutatása is elkerülhetetlen.